**ΑΝΑΚΟΙΝΩΣΗ**

**ΕΝΑΡΞΗ/ ΟΔΗΓΙΕΣ ΛΕΙΤΟΥΡΓΙΑΣ ΤΟΥ ΣΧΟΛΕΙΟΥ**

##### Αγαπητοί γονείς,

Σας ευχόμαστε καλή και δημιουργική σχολική χρονιά. Η ασφαλής επιστροφή των μαθητών στο σχολείο με βάση τα νέα δεδομένα που έχουν δημιουργηθεί επιβάλλει την εφαρμογή μέτρων. Πιο κάτω παρατίθενται οδηγίες που θα πρέπει να ακολουθείτε για την ασφαλή προσέλευση και αποχώρηση των παιδιών στο σχολείο:

* Οι μαθητές/τριες θα προσέρχονται στο σχολείο από **διαφορετικές εισόδους**:

-**Είσοδος 1** (αριστερά από την κεντρική είσοδο): **Δ’ και Ε΄** τάξεις

-**Είσοδος 2** (κεντρική είσοδος): **Β’ και Γ’** τάξεις

-**Είσοδος 3** (δεξιά από την κεντρική είσοδο): **Α’ τάξη**

-**Είσοδος 4** (στο πίσω μέρος του σχολείου): **Στ’ τάξη**

Σημειώστε ότι η **προσέλευση** των μαθητών θα γίνεται από τις **7:30 π.μ -7:45 π.μ** και όχι νωρίτερα γιατί το σχολείο θα είναι κλειστό.

* **Απαγορεύεται η είσοδος των γονέων** στο σχολείο με εξαίρεση τους γονείς των παιδιών της πρώτης τάξης την πρώτη μέρα έναρξης του σχολείου που μπορούν να συνοδεύσουν τα παιδιά τους. **Κάθε παιδί της Α΄ τάξης μπορεί να συνοδεύεται από έναν μόνο κηδεμόνα**. Οι μαθητές/τριες της Α’ τάξης μαζί με τους κηδεμόνες τους θα προχωρήσουν προς το στέγαστρο, όπου θα κατανεμηθούν σε τμήματα.
* Οι ενήλικες που εισέρχονται στον σχολικό χώρο υποχρεούνται να τηρούν τα μέτρα ασφάλειας και υγείας που ισχύουν.
* Για αποφυγή συνωστισμού, οι μαθητές θα **αποχωρούν** από τις ίδιες εισόδους/ εξόδους σε **διαφορετικές ώρες**. Οι **Α’, Β’ και Γ’** τάξεις θα σχολάσουν στις **12:55** μ.μ., ενώ οι μαθητές των **Δ’, Ε΄ και Στ’** τάξεων θα σχολάσουν η ώρα **13:05 μ.μ.**

Με εκτίμηση,

Διεύθυνση και προσωπικό ΙΣΤ’ Δημοτικού Σχολείου Λεμεσού